АҞӘА, рашәара 17 - Sputnik. Урыстәыла ахада Владимир Путин асаммит Урыстәыла - Еиду Америкатә аштатқәа аихшьалақәа рыла ажурналистцәа рызҵаарақәа рҭак ҟаиҵеит. Ахада иҳәамҭақәа РИА Новости аматериал аҿы.
Атәыла ахада иазгәеиҭеит Џьо Баидени иареи реицәажәара бзианы ишымҩаԥысыз, иарбанзаалак аиӷаратә ҟазшьа ҳәа ак шрыҵамыз, аус хықәкыла иазнеины ишеицәажәаз.
"Ишьҭыхыз атемақәа зегьы ижәдыруа роуп – астратегиатә ҭышәынтәалара, акибершәарҭадара, арегионалтә еимактәқәа, ахәаахәҭратә еизыҟазаашьақәа, Арктика аусеицура", - ҳәа иҳәеит Путин, иагьазгәеиҭеит Украина азҵаарагьы ишалацәажәаз.
Ахада иажәақәа рыла, Баидени иареи еилацәажәеит хара имгакәа Урыстәылеи Америкеи рыцҳаражәҳәаҩцәа Анатоли Антонови Џьон Салливани Вашингтони Москвеи русурақәа ишырзыхынҳәуа.
"Урыстәыла Адәныҟатәи аусқәа рминистрреи ЕАА Аҳәынҭдепартаменти аконсультациақәа ирылагоит адипломатиатә еизыҟазаашьақәа рҿы. Уа узлацәажәаша ыҟоуп. Ишызбаз ала, аганқәа рыҩбагьы аӡбарақәа рыԥшаара рҭахны иҟоуп", - иҳәеит Путин.
Акибержәыларақәа рзы азҵаара аҭак ҟаҵо, Путин иҳәеит иара иажәақәа рыла инарҭбааны ирзымдыруа адыррақәа:
"Америкатәи ахыҵхырҭақәа рыла акибержәыларақәа реиҳарак адунеи аҿы ирхыҵхырҭоу ЕАА акиберҵакырақәа роуп. Аҩбатәи аҭыԥ аннакылоит - Канада. Анаҩс Латынтәи Америка атәылақәа ҩба, Великобританиа. Урыстәыла ари асиа ианӡам", - ҳәа.
Иажәақәа рыла, Баидени иареи акибершәарҭадараз аконсультациақәа мҩаԥыргарц еилацәажәеит. Путин ишиҳәаз ала 2020 шықәсазы Урыстәыла ЕАА аҟынтәи азыҳәақәа жәаба аиуит ахакертә жәыларақәа рзы. Урҭ зегь рҭак ҟаҵан. Убри аан Вашингтон 45 зыҳәа Москвантәи иазынашьҭыз рҭак ҟанамҵеит.
Урыстәыла ахада иажәақәа рыла, иара агәра ганы дыҟоуп Урыстәылеи ЕААи Арктика русеицура шахәҭоу. Асаммит алахәылацәа ари азҵаара инарҭбаау форматла иалацәажәеит.
Путин убри аан иазгәеиҭеит америкатәи аган арегион амилитаризациа азуп ҳәа иаҳәо шиашам.
"Асовет Еидгыла аныҟаз иҟамыз акгьы ҟаҳҵом. Еилаԥыххау аинфраструктура еиҭашьақәҳаргылоит ауп. Ҳәарада ҳаамҭа иақәшәо иҟаҳҵоит. АҶА базас иазыҟалаша аинфраструктура еиҿаҳкаауеит, амшын аҟны ауаа реиқәырхара алыршаразы, ма иааҳакәыршан иҟоу аԥсабара ахьчаразы", - иҳәеит иара.
Путин ажурналистцәа ирзеиҭеиҳәеит Баиден иара иганахьала ииҳәаз иажәақәак рышьҭахь ҭелла ишеицәажәаз.
"Баиден аҭел дысзасит. Ҳаицәажәеит. Сара ииҳәаз сыдыскылеит. Ҳаиқәшәарц сыдигалеит. Иахьа ҳаиԥылеит. Ҳтәылақәа рҿы аҭыԥ змоу зегьы рзы ус акә егьыс акә аҭакԥхықәра иаҵагыло актәи ахаҿқәа роуп. Иаагап Афганистан. Зныкҟьарала 120-ҩык ҭахон, ачарақәа рҿы ауаа ндырҵәон. Иҟалап, ари гхазар, усгьы ҟалалоит. Аха аԥырҩы дызҭам ахархәагала ма авертолиотқәа рыла аҭынч уааԥсыра Ирак реихсра - ари азы аҭакԥхықәра здылода? Дызусҭада нас иуаҩшьҩу?"
Украина аҭагылазаашьа далацәажәо, Путин иазгәеиҭеит Урыстәыла иахықәку минсктәи аиқәшаҳаҭрақәа рынагӡароуп ҳәа. Иара иҳәеит 2020 шықәса абҵарамзазы Киев арҭ аиқәшаҳаҭрақәа шынанагӡо азы аплан азнархиеит ҳәа.
"Иҳаднагалазеи уи аплан ала Украина? Украинатәи арратә мчрақәа еснагьтәи рдислокациатә ҭыԥ иазыргьежьтәуп рҳәеит. Ари иаанагозеи? Ари иаанаго Украина ар Донбасс иалалароуп ауп. Уи адагьы ирҳәеит абри аҭыԥхәҭаҿы Урыстәылеи Украинеи рҳәаа аркызароуп, абарҭқәа рышьҭахь хымз ааҵуаны алхрақәа мҩаԥгатәуп ҳәа.
Ахада иазгәеиҭеит арҭ ажәадгалақәеи минсктәи аиқәшаҳаҭрақәеи зеиԥшрак шрымам.
Алексеи Навальныи иҭакразы азҵаара аҭак ҟаҵо Путин иҳәеит иара ахәышәтәырҭа данҭыҵ ашьҭахь ашәҟәы иҽышҭеимгалаз.
"Азакәан дықәымныҟәеит. Аԥшаара ишьҭарҵеит. Уи дырны дааит. Сгәанала, дааныркыларц иҭахын. Ус анакәха, уаҳа иуҳәарызеи".
2017 шықәсазы Еиду аштатқәа Урыстәыла ҳаӷоуп ҳәа иқәгылеит, Аконгресс ЕАА азакәанԥҵара аԥҟара аланагалеит ЕАА ҳтәылаҿы адемократиатә напхгара аԥҟарақәа адгылара рырҭароуп ҳәа, аполитикатә еиҿкаарақәа ирыдгылароуп ҳәа иҳәеит Путин.
"Ари аҩыза арбоуп америкатәи азакәан аҿы. Аха Урыстәыла ЕАА иаӷазар, иарбан еиҿкаарақәоу Америка ара изыдгыло? Сгәаанагарала, Урыстәыла зырӷәӷәо ракәым, ишьақәызҟьо роуп".
Ахада еиҿирԥшит Америкеи Урыстәылеи рҟны ажурналистцәа русуратә ҭагылазаашьақәа. Иазгәеиҭеит ателеканал RT америкатәи арегулиатор аҭахрақәа зегь шынанагӡо:
"Russia Today америкатәи арегулиатор аҭахрақәа зегь нанагӡоит. Апроблемақәа шырзаԥырҵогьы. Ҳара урҭ рҩызцәа проблема аԥаҳҵом, иагьҳамам".
Иара иҳәеит аиԥылараҿы Баиден "Радио Свобода", Урыстәыла аҳәаанырцәтә агент инапынҵақәа назыгӡо ҳәа ишьоу, аусураз азҵаара шышьҭихыз.
"Америкатәи аделегациа аҳәаанырцәтәи аудиториаз аус зуа Russia Today-и Sputnik-и уаанӡа дара рҿы ҳәаанырцәтә агентны иԥхьаӡаны аккредитациа шрымырххьаз рыздырамызт ҳәа. Ҳаргьы уи аҭак ишақәнагаз иҟаҳҵеит".
АҞӘА, ԥхынгәы 25 - Sputnik. Амшын еиқәаҿы иааиԥмырҟьаӡакәа имҩаԥысуа НАТО аҽазыҟаҵарақәа есымшааира ҳалаԥш рхуп, апровокациақәа ҳәа акыр ҟалозар, иахәҭоу аҭак раҳҭоит иҳәеит Аладатәи арратә округ архәҭақәа рыдҵаҟаҵаҩ Александр Дворников, абри атәы аанацҳауеит РИА Новости.
"Амшын еиқәаҿы иааиԥмырҟьаӡакәа имҩаԥысуа НАТО аҽазыҟаҵарақәа есымшааира ҳалаԥш рхуп, апровокациақәа ҳәа акыр ҟалозар, иахәҭоу аҭак раҳҭоит", - иҳәеит Дворников Арра-мшынтә флот амш иазкны Севастополь имҩаԥысуаз агәырӷьаратә усмҩаԥгатәқәа раан.
Иара иажәақәа рыла, Урыстәыла аганахьала иаҳа-иаҳа изцыло арра-политикатә қәыӷәӷәара аныҟоу аамҭазы Амшынеиқәатә флот атәыла ашәарҭадара ахьчоит иара анапы иану аусхк аҿы.
Рашәара 28 инаркны ԥхынгәы 10 рҟынӡа Амшын еиқәаҿы Аҩада-атлантикатәи алианс арратә ҽазыҟаҵарақәа Sea Breeze 2021 мҩаԥысуан. Урҭ ирлахәыла хадақәаны иҟан - Украина, Еиду Америкатәи аштатқәа, Канада, Британиа Ду, Нидерландқәа, Румыниа, Болгариа, Бырзентәыла, Ҭырқәтәыла, Латвиа.
Аҽазыҟаҵарақәа ирылахәын арратә ӷбақәа, ашхәақәа, ацхыраагӡатә нышьқәа 40, 30 ак авиациатә техника, 100 ак инеиҳаны акәылӡтәы техникеи автомашьынақәеи.
АҞӘА, ԥхынгәы 22 - Sputnik. Амиллиардер Илон Маск напхгара зиҭо аилахәыра Tesla аҟны азин ҟаиҵеит абиткоинқәа хәшәагак аиԥш ирыдыркылаларц, амала акриптовалиута еиҳа аекологиатә ҟазшьа анаиулак. Абри атәы аанацҳауеит РИА Новости.
"Еиҭахарҿиаау афымцамч ахархәарахь маҷ-маҷ ииасуеит абиткоин", - иҳәеит иара.
Tesla абиткоинқәа рзы афымцамобильқәа рыҭира даҟәыҵит 2021 шықәса лаҵарамзазы, акриптовалиута арҳаразы адгьыл аҵатә былтәы, ҷыдала арацәа рхы иахьадырхәо азы.
Уи адагьы амиллиардер иҳәеит напхгара зиҭо аилахәырақәа Tesla, SpaceX уаанӡа иаархәахьаз абиткоинқәа рҭиуам ҳәа.
"Ҳара (Tesla - аред.) хаҭала сареи напхгара зысҭо аилахәырақәа Tesla, SpaceX уаанӡа иааҳхәахьаз абиткоинқәа ҳҭиуам. SpaceX, Tesla сара абиткоинқәа ҳамоуп", - иҳәеит Маск "The B Word" аконференциаҿ.
Маск иҳәеит егьырҭ акриптовалиутақәа – Ethereum, Dogecoin шимоу.
Аиҿцәажәараҿы ақыҭа ахада иҳәеит уаанӡа аӡазы ирымаз ауадаҩра шаԥыху, уажәы изыргәамҵуаны иҟоу афымцалашара амчхара амаҷра шакәу.
"2014 шықәса рзы иргылан ашьаҟақәа. Уи аахас ацәаҳәақәа рыҟаҵара алмыршахеит. Ааигәа ҳақәдыргәыӷит ари апроблема шыӡбахо. Ҳара иаҳҭахуп 3 километра афымцатә цәаҳәақәа. Иахьа иҳамоу алашара амчхара даара имаҷуп, иҳазхаӡом", - ҳәа еиҭеиҳәеит Габлиа.
Акаԥа ақыҭа ахада иҳәеит амҩақәа рҭагылазаашьа уамак ишҽеим, убри аан ақыҭатәи ауахәама иаҭаауа рхыԥхьаӡара рацәоуп, аԥсшьаҩцәагьы уахь иналаҵаны.
"Ааигәа иҟаз амшцәгьаан амҩа еиҳагьы иԥхасҭахеит. Акомиссиа ыҟан, ирбеит, иаарласны аҭагылазаашьа аҽеиҭанакып ҳәа ҳақәгәыӷуеит", - ҳәа азгәеиҭеит Габлиа.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.
Иара убас шәаԥхьар ҟалоит:
Раионк аԥсҭазаараҟынтә: Габлиа Акаԥа ақыҭа анхацәа рнапы злаку атәы